Medicii de familie din Capitală au primit de la DSP definiția de caz pentru poliomielită
Medicii de familie de la nivelul Capitalei au primit în această perioadă de la DSP o informare cu privire la paralizia acută flască, inclusiv definiția de caz pentru PAF, astfel încât un potențial caz să poată fi observat/diagnosticat rapid. Definiția de caz trimisă medicilor de DSPMB vine ca urmare a unei adrese INSP referitoare la circulația poliovirusurilor în Europa, precum și la reîncadrarea României la risc înalt pentru importul de poliovirusuri de către OMS din cauza acoperirilor vaccinale în scădere pentru componenta polio, cât și a supravegherii polio suboptimale.